CELEX: C2006/326/162
Language: sl
Date: 2006-12-30 00:00:00
Title: Zadeva T-339/06: Tožba, vložena 30. novembra 2006 — Helenska republika proti Komisiji

30.12.2006   
            
            
               SL
            
            
               Uradni list Evropske unije
            
            
               C 326/80
            
         Tožba, vložena 30. novembra 2006 — Helenska republika proti Komisiji
   (Zadeva T-339/06)
   (2006/C 326/162)
   Jezik postopka: grščina
   Stranki
   
      Tožeča stranka: Helenska republika (zastopnika: I. Chalkiás, S. Papaioánnou)
   
      Tožena stranka: Komisija Evropskih skupnosti
   Predlogi tožeče stranke
   Tožeča stranka Sodišču prve stopnje predlaga, naj:
   
               —
            
            
               izpodbijano odločbo Komisije razglasi za nično ali razveljavi v delu, ki se nanaša na finančna sredstva za prestrukturiranje in spremembo vinogradov v Grčiji, tako da se upoštevajo pravilni statistični podatki, ki jih je tožeča stranka predložila Komisiji 22. septembra 2006 in da se finančna sredstva nakaže Grčiji.
            
         Tožbeni razlogi in bistvene trditve
   Helenska republika nasprotuje odločbi Komisije C (2006) 4348 konč. (UL 2006, L 275, str. 62), s katero je bila za proračunsko leto 2006 določena končna razdelitev finančnih sredstev med države članice za delež vinogradniških površin za prestrukturiranje in preusmeritev v okviru Uredbe (ES) št. 1493/1999, in predlaga razglasitev ničnosti ali spremembo odločbe v delu, kjer se odločba nanaša na Grčijo, ker je Komisija:
   
               a)
            
            
               kršila obveznost sodelovanja, ki ureja odnose med njo in državami članicami, ker ni upoštevala podatkov, ki jih je predložila tožeča stranka,
            
         
               b)
            
            
               kršila načeli dobre vere in dobrega upravljanja, ker ni priznala očitne tipkarske napake, o kateri je bila pravilno in pravočasno obveščena z naknadnim popravkom,
            
         
               c)
            
            
               kršila načeli enakosti in sorazmernosti, ker izguba finančnih sredstev za Grčijo (EUR 1 129 015) ni v sorazmerju s popravkom tipkarske napake, ki je bila prisotna v prvotnih podatkih; in nazadnje,
            
         
               d)
            
            
               kršila načelo doseganja koristnega rezultata, ker so sredstva za prestrukturiranje in preusmeritev vinogradov (čl. 11, 13, 14 Uredbe (ES) št. 1493/1999 (1) in 16, 17 Uredbe (ES) št. 1227/2000 (2)) pomenila velik ukrep pri izboljšanju kakovosti vinogradov Skupnosti, neutemeljeno zmanjšanje finančnih sredstev za Grčijo pa škoduje temu cilju Skupnosti.
            
         
      (1)  UL L 179, str. 1-84.
   
      (2)  UL L 143, str. 1-21.